Dziá mə́bɛ́d. Salomóŋ. Ngə́ sə̌ kig Ǹtondôbə émēn énye a lóŋ ndá, bəlóŋ básyē á zəzə. Ngə́ sə̌ kig Ǹtondôbə émēn énye a nɔ́nī tísɔn, ǹnɔ́nán[39] ó tálā á zəzə. 2Wafyáŋan kún həbə ai ǹdib kídí, o kələ bómbō á sí mvúvúa, o dzâ ḿbāŋála m̀mámán ai abuí miǹdzǔg ! Ábōg nyé ā dzáli ḿbɔ́s edǐŋ wóé, ó tɔ̄á óyɔ̄. 3Owé ! Bɔ́n bə́ nə́ efáī yā ńnə̄m ákab Ńtondôbə, ekokomǎ yā ábum é nə̄ mân móe. 4Anə́ ḿból məkɔ̌ŋ mə́ nə́ á mɔ́ mə́ ńwoa m̀fan, éyə̄ bɔ́n yā ábǒg énânga dáán bə́ nə́ nálā. 5Mvɔ̌m ai é mod a ngádzáli ǹkɔ̌b wóé ai məkɔ̌ŋ mə́tē, ǎ yǐ kig təgəbə ngə́ a yəan baan ńzízíŋ á mīḿbɛ̄ mí tísɔn.